
	KLASA: 131-02/26-01/9

	URBROJ: 251-758-11-11/1-26-29

	Zagreb, 02.10.2026.


Na temelju članka 9., st. 1. Pravilnika o mjerilima za prijam specijalizanata („Narodne novine“ 83/15), članka 29. Statuta NASTAVNOG ZAVODA ZA JAVNO ZDRAVSTVO DR.ANDRIJA ŠTAMPAR i prijedloga Povjerenstva v.d. ravnatelja dana 02.10.2026. donosi slijedeću

ODLUKU

O IZBORU KANDIDATA ZA OBAVLJANJE 

SPECIJALIZACIJE IZ EPIDEMIOLOGIJE – 1 SPECIJALIZACIJA
I.
	1.
	LUKA MITAR, DR.MED.


izabran je za obavljanje specijalizacije iz epidemiologije.
II.

S izabranim kandidatom sklopit će se ugovor o radu i ugovor o međusobnim pravima i obvezama kod provođenja specijalističkog usavršavanja, koji će se početi izvršavati po dobivanju Rješenja o odobrenju specijalizacije od Ministarstva zdravstva Republike Hrvatske.

III.

Ova Odluka objaviti će se na oglasnoj ploči zdravstvene ustanove i mrežnoj stranici www.stampar.hr.

OBRAZLOŽENJE

Sukladno Odluci Ministarstva zdravstva o Planu specijalizacija i užih specijalizacija za 2026. godinu, KLASA: 131-01/26-01/117, URBROJ: 534-10-1/2-26-02 od 30.06.2026. godine, v.d. ravnatelja NASTAVNOG ZAVODA ZA JAVNO ZDRAVSTVO DR.ANDRIJA ŠTAMPAR raspisao je natječaj za prijem u radni odnos na neodređeno vrijeme i upućivanje na specijalizaciju iz epidemiologije za 1 (jednog) izvršitelja.

Natječaj je objavljen u biltenu Hrvatskog zavoda za zapošljavanje dana 14.08.2026. te istog dana na mrežnoj stranici Zavoda i Ministarstva zdravstva.

Provjerenstvo za prijedlog izbora pristupnika za specijalizaciju iz epidemiologije (u daljnjem tekstu: Povjerenstvo) je na temelju provedenog postupka utvrdilo da je u otvorenom roku za dostavu prijava pristiglo ukupno 4 prijave te da prijave pristupnika udovoljavaju formalnim uvjetima Natječaja.

Po provedenom psihotestiranju i motivacijskom intervjuu na koji su se odazvala 2 kandidata, Povjerenstvo je sastavilo konačni redoslijed kandidata za izbor specijalizacije iz epidemiologije utvrđenog sukladno članku 3. i članku 6. Pravilnika o mjerilima za prijam specijalizanata, te isti dostavilo v.d. ravnatelju.

Slijedom navedenog, a na temelju konačnog redoslijeda pristupnika kojeg je utvrdilo Povjerenstvo v.d. ravnatelja donio je odluku kao u dispozitivu.

Uputa o pravnom lijeku:
Protiv ove Odluke nezadovoljan pristupnik može podnijeti prigovor Upravnom vijeću NASTAVNOG ZAVODA ZA JAVNO ZDRAVSTVO DR.ANDRIJA ŠTAMPAR u roku od 8 dana od dana objave ove Odluke na oglasnoj ploči, odnosno na mrežnoj stranici zdravstvene ustanove.
               NASTAVNI ZAVOD ZA JAVNO ZDRAVSTVO
 DR.ANDRIJA ŠTAMPAR 
Dostaviti:

1. pisarnica@miz.hr
2. www.stampar.hr, oglasna ploča 

3. Služba za epidemiologiju
4. Služba za ljudske potencijale i pravne poslove

